stanford-oval/wikipedia huggingface dataset:
Pussauskoppiin

| ”Pussauskoppiin” Linda Vink |
| --- | --- | --- |

Singlen tiedot
 Albumilta: Dödöö ja meikkii
 Julkaistu: 29. marraskuuta 2013
 Formaatti: Digitaalinen lataus
 Tuottaja(t): Jimi Constantine
 Tyylilaji: pop
 Kesto: 03.22
 Levy-yhtiö: Suomen Musiikki
Linda Vinkin muut singlet
| ”Vink Vink” 2013 | ”Pussauskoppiin” 2013 | ”Jumittaa” 2014 |
Pussauskoppiin on suomalaisartisti Linda Vinkin kappale hänen Dödöö ja meikkii-debyyttialbumiltaan. Sen julkaisi Suomen Musiikki albumin toisena singlenä 29. marraskuuta 2013. Kappaleen tuotannosta vastaa artistin ensimmäisen singlen "Vink Vinkin" tapaan Jimi Constantine. Kappaleelle on tehty myös musiikkivideo, joka julkaistiin YouTubessa singlen julkaisupäivänä. Kuten edeltänyt single, "Pussauskoppiin" ei ole päässyt lainkaan listoille.
Kappalelista

Digitaalinen lataus
1. Pussauskoppiin - 3:22
Radomir (vuori)

Radomir-vuori.
| --- | --- |
Tyyppi:  vuorenhuippu (en) 
Sijainti:  Blagoevgrad, Bulgaria Sérres, Keski-Makedonia, Kreikka Kreikka ja Bulgaria
Vuoristo:  Belasitsa
Korkeus merenpinnasta:  2 031 m
Prominenssi:  1 595 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Radomir (bulg. Радомир) eli Kalampáka (kreik. Καλαμπάκα; myös Kalambáka) on vuori Belasitsa- eli Béllesvuorilla Bulgarian ja Kreikan rajalla. Se on Belasitsavuorten korkein huippu ja sen korkeus on 2 031 metriä ja prominenssi 1 595 metriä.
Radomirvuoren huippu.
Aiheesta muualla

Kuvia tai muita tiedostoja aiheesta Radomir Wikimedia Commonsissa
Rex Heflinin ufotapaus

Rex Heflinin ufotapaus oli vuonna 1965 Yhdysvalloissa Kaliforniassa Santa Anan lähellä tapahtunut väitetty ilmassa lentäneen ufon valokuvaaminen. Tienrakennusinsinööri Rex Heflin oli ajamassa, kun hän näki hatun muotoisen metallinvärisen lentävän esineen. Heflin otti Polaroid-kamerallaan ufosta kolme kuvaa. Neljännen kuvan hän otti ufon jättämästä tiivistymissavurenkaasta.
Tapahtumapaikka

Havaintopaikka oli Yhdysvaltain Kaliforniassa, noin 53 km kaakkoon Los Angelesista, tarkemmin Santa Anasta kaakkoon, Irvinestä luoteeseen. Tarkka paikka oli Tustinissa, Myford Roadilla Walnut Avenuen risteyksen lähellä, noin 500 m Santa Anan valtatiestä lounaaseen. Tämä oli noin 800 m pohjoiseen Lighter Than Air Basesta (Marine Corps El Toro Air Station), Interstate 5 (Santa Ana Freeway) -valtatiellä.
Tapahtumat

38-vuotias tieliikenteen tarkastaja Rex Heflin teki työtään Orange County Road Departmentille. Hänen tarkoituksenaan oli vähentää liikenneriskejä muun muassa tarkistamalla, näkyvätkö liikennemerkit ajajille selvästi.
Heflin oli varhain iltapäivällä 3. elokuuta 1965 liikkeellä kuorma-autollaan työasioissa. Kello oli noin 12:30 iltapäivällä.
Heflin huomasi, että rautatiestä varoittava liikennemerkki oli osittain oksien peitossa. Hän pysäytti autonsa kertoakseen siitä työnjohtajalleen, mutta radiopuhelin ei toiminut. Se sammui äkisti muutaman sanan jälkeen, vaikka siihen tuli virtaa. Myös vastaanottaja huomasi, että yhteys meni poikki.
Heflinin auto oli nyt Myford Roadilla, nokka kohti koillista. Heflin näki autonsa tuulilasin läpi oudon esineen ilmassa tulevan takaa päin, katse suunnilleen pohjoisen suuntaan.  Olkihatun muotoinen, metallinen esine liikkui hitaasti.
Kohde oli noin 40 metrin (100–150 jalan) korkeudessa, ehkä 200 metrin päässä. Esine oli äänetön, väriltään mattaharmaa. Se ei vaihtanut väriään. Sen kulmaläpimitta oli noin 2,4 astetta, se oli arviolta 9 metrin läpimittainen ja 2,4 metriä korkea. Haflin päätteli esineen koon maantien kaistan leveydestä.
Huojuva esine kulki hitaasti vasemmalta oikealle Myford Roadin poikki itään päin. Esineen keskiosassa oli leveä musta nauha. Heflin näki pyörivän vihertävänvalkean valonsäteen säteilevän ufon keskustasta sen pohjaan. Esine alkoi pyöriä ja kiihdytti alussa hitaasti, huojunta vakautui ja sitten esine lisäsi kovasti vauhtiaan ja katosi pitkin Santa Anan valtatietä pohjoiskoilliseen.
Heflin otti kohteesta kolme kuvaa auton ikkunoiden läpi. Neljäs kuva esitti savurengasta, joka syntyi ufon poistuessa. Sinimusta savurengas oli alussa paikassa, jossa esine alkoi liikkua nopeasti pois. Heflin ajatteli, että esine olisi "räjäyttänyt" mustan nauhansa. Heflinin mukaan savurengas oli 3–4 kertaa esinettä suurempi.  Heflin ajoi kohti noin 800 metrin päässä ollutta savurangasta, joka nousi hitaasti ylöspäin, ja oli kulkenut Heflinin pysähtyessä noin 50 asteen kulmaan.
Kamera, tutkimusta

Heflin käytti kameraa Model 101 Polaroid puoliautomaatti, mustavalkoista filmiä ASA 3000.  Kameran FL 114 mm, f 8-42. Kuvakoko 3.25x3.25 tuumaa.  Heflin uskoi esineen olevan kokeiluluontoinen ilma-alus El Toron tukikohdasta. Jälkikäteen ilmeni, etteivät sotilastukikohdassa olleet esinettä havainneet.   Myöskään mitään kokeilta uusilla lentolaitteilla ei sieltä päin tehty. Esine oli äänetön. Sotilastukikohdasta lennätettiin havainnon aikoihin helikoptereita, muttei Heflin kuullut niiden ääntä. Ilmavoimien tutkimuksen mukaan kohteessa ollut toisenlaisen metallisen värin alue viittasi hitaasti pyörivään potkuriin.
Seurauksia

Ensiksi Haflin näytti kuvat työpaikallaan. Sitten Heflin lainaili kuviaan työkavereileen ja eri tahoille. Yksi näistä oli Hurlyn apteekki.  Paikallisen lehden Santa Ana Registerin toimittaja näki kuvat siellä. Registerin kuvaaja otti näistä kuvista otoksia. Myös ainakin yksi muu taho otti kuvista kopioita.
Register julkaisi kolme ensimmäistä kuvaa 20. syyskuuta. Tästä alkoi kuvien tutkiminen: epäilyä ja kuviin uskomista.
Norad-miehiksi esittäytyneet miehet hakivat Heflinin alkuperäiset kuvat 22.syyskuuta 1965. Norad kiisti tietävänsä tästä mitään. Tuntematon taho palautti kuvat Heflinille postissa vuonna 1993. Kuvat kaapannut ja palauttanut taho oli mahdollisesti tiedustelupalvelu.
Kuvien aitoudesta

Kuvia on epäilty väärennöksiksi, mutta tutkimuksissa ei ole löydetty mitään siihen suoraan viittaavaa.
Epäilijöiden mukaan kuva olisi auton kattoon ripustettu pienoismalli. William K. Hartmannin tekemässä kokeessa samanlainen vaikutelma kuin Heflinin kuvissa syntyi auton kattoon ripustetusta linssin peitteestä. Kuvien "katoaminen" ja "palautus" olisi myös Heflinin keksintöä, Heflin olisi piilottanut kuvat. Kuvien palautuksen aikoihin Heflin jäi eläkkeelle ja kuoli 2005.
Toisaalta epäilykset siitä, että neljättä kuvaa ei ole otettu samaan aikaan kuin muita, on kumottu tutkimuksissa. Ufomyönteisenä tunnettu fyysikko James E. McDonald tosin epäili savurengaskuvaa pitkään ennen kuin hyväksyi sen. Kuvissa ei myöskään näy merkkejä ripustamisesta.
Edward Riddle-niminen puhelintehtaan työntekijä kertoi vuosia havainnon jälkeen puhuneensa Heflinin naapurin kanssa. Heflin oli hänen mukaansa kertonut naapurilleen virittäneensä siimalla kuorma-auton ikkunan ulkopuolelle leikkijunan pyörän, Hwflin kertoi kuvanneensa sen sanomalehteä varten pitääkseen hauskaa.
Riddle ei kertonut asiasta tuolloin eteenpäin, kun ei halunnut toisen kepposta pilata. Naapuri kertoi Rexin pitäneen hauskanpidosta ja leikkijunista jne. Jopa Heflinin pitkäaikainen ystävä Ann Druffell kertoi Heflinin olleen huumorintajuinen ihminen, jolla oli pokerinaamaa. Lisäksi Ann Druffel on julkaissut kuvien aitoutta todistavan tutkimuksen.
Kuvia tutkineiden John Scheldroupin ja Kyle Kingin mukaan esine voisi olla leikkijunan pyörän osa. Eräs tutkija on suorittanut kuvauskokeita Atlas O:n tekemällä 3-Rail Andrews Trucks (Item #6033):n osalla. Savurengas saattaa olla ilmailunäytöksestä läheisen lentotukikohdan yllä
Raitaposkibulbuli

| Raitaposkibulbuli |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Vuoribulbulit Arizelocichla
Laji::  milanjensis
Kaksiosainen nimi
 Arizelocichla milanjensis  Shelley, 1894 
Synonyymit
 Andropadus milanjensis 
Katso myös
   Raitaposkibulbuli Wikispeciesissä   Raitaposkibulbuli Commonsissa 
Infobox OKNimi-testi OKIUCN-testi OK: 
Raitaposkibulbuli (Arizelocichla milanjensis) on bulbulien heimoon kuuluva varpuslintu.
Levinneisyys

Raitaposkibulbulia tavataan Keniassa, Malawissa, Mosambikissa, Tansaniassa ja Zimbabwessa. Lajin on kuvattu olevan melko yleinen, ja sen kannankehitys on laskeva. Se on luokiteltu silmälläpidettäväksi.
Rekha
Yksityiselämä

Rekha syntyi Madrasissa (nykyinen Chennai) 10. lokakuuta 1954. Hänen vanhempansa olivat eteläintialaiset näyttelijät Gemini Ganesan ja Pushpavalli, jotka eivät olleet naimisissa. Rekha lopetti opiskelun noin 14-vuotiaana tavoitellakseen uraa näyttelijänä perheen taloudellisten vaikeuksien vuoksi. Hän muodosti suhteen isäänsä vasta äitinsä kuoltua vuonna 1991.
Rekha meni naimisiin teollisuudenharjoittaja Mukesh Agarwalin kanssa vuonna 1990. Agarwal teki itsemurhan vielä saman vuoden aikana.
Nykyään Rekha asuu yksin Bandran kaupunginosassa Mumbaissa.
Valikoitu filmografia

| Vuosi | Elokuva | Rooli | Muuta |
| --- | --- | --- | --- |
| 1970 | Sawan Bhadon | Chanda |  |
| 1972 | Raampur Ka Lakshman | Rekha |  |
| 1973 | Kahani Kismat Ki | Rekha |  |
| 1978 | Ghar | Aarti Chandra |  |
| 1978 | Muqaddar Ka Sikandar | Zohrabai |  |
| 1979 | Mr. Natwarlal | Shanno |  |
| 1980 | Judaai | Gauri Singh/Gauri S. Verma |  |
| 1980 | Khubsoorat | Manju Dayal |  |
| 1981 | Kalyug | Supriya |  |
| 1981 | Umrao Jaan | Umrao Jaan |  |
| 1981 | Silsila | Chandni |  |
| 1984 | Utsav | Vasantseva |  |
| 1988 | Khoon Bhari Maang | Aarti Verma/Jyoti |  |
| 1996 | Khiladiyon Ka Khiladi | Maya |  |
| 2001 | Zubeidaa | Maharani Mandira Devi |  |
| 2001 | Lajja | Ramdulaari |  |
| 2003 | Koi… Mil Gaya | Sonia Mehra |  |
| 2006 | Krrish | Sonia Mehra |  |
| 2005 | Parineeta | Laulaja | Erikoisesiintyminen laulussa ”Kaisi Paheli Zindagani” |
| 2007 | Om Shanti Om | Itsenään | Erikoisesiintyminen laulussa ”Deewangi Deewangi” |
| 2013 | Krrish 3 | Sonia Mehra |  |
| 2015 | Shamitabh | Itsenään | Cameoesiintyminen |
Palkinnot

National Film Awards
1982: Paras naispääosa – Umrao Jaan
Filmfare Awards
1981: Paras naispääosa – Khubsoorat
1989: Paras naispääosa – Khoon Bhari Maang
1997: Paras naissivuosa – Khiladiyon Ka Khiladi
2003: Elämäntyöpalkinto
Ehdokkuudet
1979: Paras naispääosa – Ghar
1979: Paras naissivuosa – Muqaddar Ka Sikandar
1981: Paras naispääosa – Judaai
1982: Paras naispääosa – Umrao Jaan
1983: Paras naispääosa – Jeevan Dhaara
1984: Paras naissivuosa – Mujhe Insaaf Chahiye
1992: Paras naispääosa – Phool Bane Angaray
2002: Paras naissivuosa – Lajja
2004: Paras naissivuosa – Koi… Mil Gaya
2007: Paras naissivuosa – Krrish
Screen Awards
1997: Paras roisto – Khiladiyon Ka Khiladi
Ehdokkuudet
1998: Paras naispääosa – Aastha: In the Prison of Spring
Muita palkintoja
2010: Padma Shri Intian valtiolta
Aiheesta muualla

Wikimedia Commonsissa on kuvia tai muita tiedostoja aiheesta .
Rekha Internet Movie Databasessa. (englanniksi)
Rekha Allmoviessa (englanniksi)
Rekha lapsena 1950-luvulla.
Ragni Tennberg

Ragni Agneta Tennberg (3. elokuuta 1904 Jyväskylä – 19. maaliskuuta 1993 Helsinki) oli suomalainen kotitalousopettaja ja keittokirjojen tekijä.
Julkaisuja

Kodin säilykekirja: raakasäilytys-, umpioimis- ja keittämisohjeita sekä neuvoja. Otava 1934, 3. painos nimellä Kodin säilykekirja: tuoresäilyke-, umpioimis- ja keittämisohjeita sekä neuvoja. Otava 1943, 4. painos 1949
Tyttöjen keittokirja: oppikirja tyttökoulujen kotitalousopetusta varten; tekijät Sophie Calonius, Elise-Marie Lindqvist, Ragni Tennberg. 4. korj. painos Otava 1938, 7. uus. painos 1951, 8. painos 1953
180 pula-ajan ruokaohjetta. Otava 1941
Kotiruoka: keittokirja kotia ja koulua varten; toim. Ragni Tennberg ja Rauni Rautiainen, uudemmissa painoksissa Kaisa Isotalo, Raija Kuittinen. 23. uus. painos Otava 1960, 27. uusittu painos 1964, 30. uusittu painos 1968, 39. uusittu painos 1978, 40. uusittu painos 1979, 48. täysin uusittu painos 1948, 60. painos 1999
Putkisto

Putkisto tarkoittaa seuraavia:
putkista muodostuva järjestelmä
Method Putkisto, venytys- ja kehon-hallintatekniikka
Sukunimi

Kalle Putkisto (1919–1997), metsätieteilijä, professori
Marja Putkisto (s. 1959), Method Putkiston kehittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Putkisto”, voi hakea sivunnimihaulla, laajalla sivunnimihaulla tai tekstihaulla.
Ralf Salonius

Ralf Albert Salonius (23. heinäkuuta 1933 Turku – 28. toukokuuta 2010 Helsinki) oli suomalainen kultaseppä, yrittäjä ja yritysjohtaja, joka sai kauppaneuvoksen arvonimen.
Saloniuksen vanhemmat olivat toimitusjohtaja Gunnar Gregorius Salonius ja Aune Ahlqvist ja puoliso Inga Mariana Jakobsson. Salonius kävi keskikoulun ja kultaseppäkoulun, kultasepäntutkinnon hän suoritti 1954 ja kisälli- ja tarkastusleimatutkinnot 1955. Saloniuksella oli oma työhuone Helsingissä 1955–1957. Auran Kotka Oy:n edustaja hän oli 1957–1965 ja toimitusjohtaja ja hallituksen jäsen vuodesta 1965 ja Auran Kultaseppä Oy:n hallituksen jäsen vuodesta 1969 ja hallituksen puheenjohtaja ja yrityksen toimitusjohtaja vuodesta 1971 Aarno Ahon jälkeen. Saloniuksella oli myös useita luottamustehtäviä. Suomen Kultaseppien Liiton puheenjohtajana hän toimi kahteen otteeseen, 1978–1980 ja 1984–1986. Salonius sai kauppaneuvoksen arvonimen 1988.
Puss / Oh, the Guilt

| ”Puss / Oh, the Guilt” Nirvana, The Jesus Lizard |
| --- | --- | --- |

Singlen tiedot
 Äänitetty : 1991
 Julkaistu: 1992
 Tuottaja(t): Butch Vig
 Tyylilaji: grunge
 Kesto: 03.02
 Levy-yhtiö: Tough, Go records
The Jesus Lizardin ja Nirvanan muut singlet
| ”In Bloom” 1992 | ”Puss / Oh, The Guilt” 1993 | ”Heart-Shaped Box” 1993 |
Puss / Oh, the Guilt on amerikkalaisten rockyhtyeiden Nirvanan ja The Jesus Lizardin helmikuussa vuonna 1993 julkaistu "halkaisusingle" (splitti). Kappale "Puss" on The Jesus Lizardin ja "Oh, The Guilt" on Nirvanan.
Puss / Oh, The Guilt oli sijalla 12 UK singles -listalla. "Puss" oli Jesus Lizard yhtyeen ensimmäinen Isossa-Britanniassa hittisingle. Oh, The Guilt oli Nirvanan viides Britanniassa julkaistu single. "Puss" kappaleen ensimmäinen julkaisu oli Jesus Lizardin albumilla Liar. Steve Albini nauhoitti sen.
Barret Jones äänitti "Oh, the Guilt"in 7. huhtikuuta vuonna 1992. Kappale julkaistiin vuonna 2004 Nirvanan With The Lights Out -box-setillä ja seuraavana vuonna yhtyeen kokoelma-albumilla Sliver: The Best of Box vuonna 2005. Singlen kannen on maalannut Malcolm Bucknall.
Listasijoitukset

| Vuosi | Single | Lista | Sijoitus |
| --- | --- | --- | --- |
| 1993 | Puss/Oh, the Guilt | Official UK Singles Chart | No. 12 |
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Pizza al taglio

Pizza al taglio.
Pizza al taglio.
Tyypillinen sisilialainen pizza.
Pizza al taglio tai pizza al trancio ("pizzaa viipaleittain" italiaksi) on pizzan variaatio, joka paistetaan suurilla suorakulmaisilla pelleillä, ja myydään yleensä painon mukaan suorakulmaisina tai neliömäisinä paloina, hinnoiteltuna 100 gramman tai kilon mukaan. Pizza al taglio keksittiin Roomassa, Italiassa ja se on suosittu ruokalaji kaikkialla Italiassa. Pizza al tagliota on monta eri tyyppiä, ja ruokalaji on tunnettu myös Italian ulkopuolisessa maailmassa.
Valmistus

Useimmissa italialaisissa pizza al taglio -kaupoissa kuten pizzerioissa (italiaksi pizzerie) ja leipomoissa, pizza yleensä paistetaan puu-uunissa. Nykyisin käytetään usein myös sähköuunia. Pizzan neliskulmainen muoto tekee siitä helpomman leikata ostajan toiveen mukaan, ja pizzaa ostetaan usein painon mukaan. Ruokalajia syödään yleensä ravintolasta mukaan otettuna, esimerkiksi piazzalla.
Variaatiot

Pizza al taglion yleisimpiin tyyppeihin kuuluu pizza Margherita (tomaattikastike, juusto, basilika), pizza bianca (oliiviöljy, rosmariini, valkosipuli), ja pizza rossa (pelkkä tomaattikastike). Muihin täytteisiin kuuluvat muun muassa latva-artisokka, parsa, munakoiso, jauheliha, ruokasipuli, peruna, prosciutto, salami, makkara, jauhettu tryffeli, kesäkurpitsa, oliiviöljy, aurinkokuivattu tomaatti, arugula, gorgonzola, anjovis ja oliivi.
Italian ulkopuolella

Pizza al taglio on suosittu ruokalaji myös Argentiinassa, Uruguayssa ja Maltalla, missä se on ollut suosittu välipala jo vuosia. Pizza al taglio -kauppoja on myös Yhdysvalloissa. Jokaisella maalla on omantyyppisensä tapa valmistaa pizza al taglion pohja ja täytteet.
Putkiradio

Itävaltalaisen Minervan valmistama putkiradio vuodelta 1953
Puolalaisen Diora Sonatinan yleisvirta putkiradion koneisto (valmistettu 1957-1963)
Putkiradio on elektroniputkella tai -putkilla toimiva radiovastaanotin. Nimitystä alettiin käyttää 1960-luvulla korostamaan sitä, ettei kyseessä ole silloin yleistynyt uusi transistoriradio. Periaatteella toteutettu vahvistin tuottaa sävyltään lämmintä, miellyttävää ääntä.[lähde? ] Elektroniputket ovat kuitenkin melko kookkaita ja kalliita. Lisäksi elektroniputken toimintaperiaate edellyttää melko suuren jännitteen käyttämistä. Siksi transistoreja käyttävät audiosignaalin vahvistimet ovat syrjäyttäneet elektroniputket radiovastaanottimissa vaikka elektroniputkia vielä käytetäänkin joissakin vahvistinlaitteissa.
Aiheesta muualla

Wikimedia Commonsissa on kuvia tai muita tiedostoja aiheesta .
Putkiradio 1938
Pizza-Online.fi

Pizza-Online.fi oli Suomessa toimiva valtakunnan kattava verkkosivusto, jonka kautta pystyi tilaamaan ravintoloiden valmistamaa ruokaa. Ravintolayrittäjille Pizza-Online tarjosi suositun myyntikanavan, jota se markkinoi aktiivisesti. Valtaosa sivustolla mukana olevista ravintoloista oli pizzaravintoloita tai etnisiä ravintoloita. Pizza-online oli pizzojen nettimyynnin ehdoton markkinajohtaja Suomessa.
Pizza-online pyöritti vain tilaussivustoa. Ruoan valmistivat ravintolayrittäjät. Myös kotiinkuljetuksen hoitivat pizzeriat itse. Näin Pizza-Online erosi esimerkiksi sisarpalvelustaan Foodorasta tai Woltista, joiden lähetit kuljettavat ruoat perille.
Pizza-onlinessä oli mukana 1 060 ravintolaa ja rekisteröityneitä asiakkaita oli yli 400 000. Yritys aloitti toimintansa vuonna 2008, ja sen perusti ohjelmistoyritys SLM Finland. Pizza-Online myytiin saksalaiselle Delivery Hero -yritykselle keväällä 2012.
Pizza-onlinen sivuston kautta oli mahdollista tilata ruokaa kotiinkuljetuksena tai noutona ravintolasta. Yritys sponsoroi Heikki Kovalaista.
Historia

SLM Finland -yrityksen Toni Toijanaho ja Henrik Bamford perustivat Pizza-Online.fi:n Keravalla vuonna 2007. Se toimi ensin Keski-Uudellamaalla eli Keravan, Järvenpään ja Tuusulan alueella, ja laajeni siitä muualle.
Pizza-onlinestä tuli nopeasti menestys. Liikevaihto ylitti miljoona euroa toisena täytenä toimintavuotena.
Vuonna 2012 Pizza-online myytiin saksalaiselle ruokakuljetusjätille Delivery Herolle, joka omistaa myös Foodoran. Kauppasumma oli Ylen tietojen mukaan kuusi miljoonaa euroa, minkä lisäksi myyjät saivat kahden miljoonan euron edestä korkomaksuja. Kaupantekohetkellä Pizza-onlinessa oli mukana arviolta yli 80 prosenttia niistä ravintoloista, jotka kuljettivat pizzaa kotiin.
Delivery Heron omistuksessa Pizza-onlinen liikevaihto on edelleen moninkertaistunut. Viime vuosina liikevaihto ja tulos ovat kasvaneet jopa 20–30 prosentin vuositahtia.
Kilpailijat eivät ole pystyneet horjuttamaan Pizza-onlinen asemaa. Kilpailijat ovat luovuttaneet tai ostettu pois markkinoilta. Esimerkiksi Safkaa.fi-palvelu sulautettiin osaksi Pizza-onlinea. Pizza-onlinea halvempi, mutta vähemmän mainontaan panostanut Pizzanetti.com aloitti Pizza-onlinen kanssa samoihin aikoihin, mutta siitä ei koskaan tullut kovin suurta ja sen aktiivinen myynti lopetettiin 2015 yritysfuusion yhteydessä.
Vuonna 2019 Pizza-onlinellä oli Suomessa runsaat 60 työntekijää. Työntekijät jatkavat vanhoina työntekijöinä vuoden 2020 fuusion jälkeen.
Pizza-online ja Foodora fuusioituivat tammikuussa 2020 ja yritystoiminta jatkuu pelkästään Foodoran nimellä.
Määräävä markkina-asema

Ylen haastattelemat yrittäjät kertovat, että päivästä riippuen 30–80 prosenttia heidän tilauksistaan tulee Pizza-onlinen kautta. Palvelua käyttävät ravintolayrittäjät pitävät Pizza-onlinea tehokkaana myyntikanavana, mutta syyttävät sitä hintojen jatkuvasta nostamisesta ja yrittäjänvapauden rajoittamisesta hallitsevan markkina-aseman turvin.
Vuoden 2019 kesällä Pizza-online perii yrittäjältä jokaisesta myydystä pizzasta 12–18 prosentin välityspalkkion sekä 24 prosentin arvonlisäveron, jonka yrittäjä voi vähentää verotuksessa. Niin sanottu premium-lisäpalvelu tarkoittaa, että maksamalla 400–600 euroa kuukaudessa ravintola saa sivulta paremman näkyvyyden. Ylen laskelman mukaan premium-asiakkuuden hinta vastaa käytännössä 16–22 % pizzan hinnasta,  myyntimääristä riippuen. Premium-palvelun ostamatta jättäminen tarkoittaa, että pizzeria putoaa sivustolla näkymättömiin eikä saa asiakkaita. Siten pääkaupunkiseudulla premium-palvelu on pizzayrittäjälle käytännössä pakollinen lisämaksu. Pizza-online kannustaa ravintoloita myös tarjoamaan asiakkaille 5–20 prosentin bonuksia, mikä edelleen kaventaa yrittäjän katetta.
Pizza-onlinen mukaan sen hinnat ovat kohtuulliset ja palvelun käyttö vapaaehtoista. Ylen haastatteleman yrittäjän mukaan palvelusta on kuitenkin käytännössä mahdotonta poistua. Pizza-onlinen mukaan palvelun hinnat on määritelty yhdessä ravintoloiden kanssa; yrittäjät puolestaan kertovat, että sen hinnoittelu on täysin yksipuolista.
Toistaiseksi pizzayrittäjät eivät ole onnistuneet järjestäytymään yhteistyöhön tilanteensa parantamiseksi.
Aiheesta muualla

Pizza-onlinen verkkosivut
Ralf Rubin

| Ralf Rubin> Henkilötiedot |
| --- | --- |
Syntynyt: 30. elokuuta 1922 Kokkola
Kuollut: 22. lokakuuta 1990
Ammatti:  mainospäällikkö, elokuvaohjaaja
Ohjaaja
Tunnetuimmat ohjaukset:  Kasvot kuvastimessa (1953) Kesäyön lapset (1955)
Aiheesta muualla
IMDb
Elonet
Ralf Rubin (30. elokuuta 1922 Kokkola – 22. lokakuuta 1990) oli suomalainen elokuvaohjaaja.
Rubin ohjasi kaksi pitkää elokuvaa, Kasvot kuvastimessa (1953) ja Kesäyön lapset (1955). Hän toimi myös niiden tuottajana. Lisäksi hän tuotti Jack Witikan ohjaaman elokuvan Pessi ja Illusia vuodelta 1954, jonka tuotantoyhtiöksi hän sai Kansan Elokuva Oy:n. Rubin itse katsoi edustavansa sekä yhteiskunnallista neorealismia että ranskalaista film noir -genreä, ja kummassakin hänen elokuvassaan tyylille ominaiset piirteet – ahdistus, syyllisyys ja moraalinen ristiriita – näkyvät selvästi. Kumpikaan pitkä ohjaus ei saanut mainittavaa yleisö- tai arvostelumenestystä. Lisäksi Rubin ohjasi dokumentteja ja toimi Suomen Filmiteollisuuden (SF) mainospäällikkönä 1950-luvulla.